Metropoliit Eugeni: kui sinu juurde astuvad kaks väga tuntud Putini-toetajast kantpead, saab ainult rahu teemaks olla
#000001
KÄRPED POLITSEIS: kainestusmajad kaovad, linnapilti ilmuvad mobiilsed kainerid
#000003
Politsei- ja piirivalveameti (PPA) eelarvet kärbitakse uuel aastal 6 miljoni euro võrra, mille tulemusel kaovad muu hulgas ära senised suured kainestusmajad. Asemele tulevad mobiilised kainestuspunktid, mille ülalpidamine on riigile kordades odavam.
#000004
PPA sõnul on näiteks mobiilsed kiiruskaamerad end juba väga lühikese ajaga tõestanud, sama loodetakse ka mobiilsetest kainestuspunktidest.
#000005
„Täna on riigi ülalpidamisel suured kainestusmajad, mis on pidevalt paksult rahvast täis. Neid kainenevaid inimesi peab valvama, toitma ning lisaks veel kõikvõimalikud maja muud ülalpidamiskulud,“ loetles siseminister Mart Helme.
#000007
„Kui me paneme siia juurde veel ka selle fakti, et politseipatrullid peavad tänavatel vedelevate joodikute ja narkomaanide juurde sõitma, neid menetlema ja transportima, siis on aru saada, et see lihtsalt pole majanduslikult mõttekas,“ sõnas minister.
#000008
Politseinikud fikseerimas olukorda. Peale kõigi toimingute tegemist paigaldatakse joodikule peale mobiilne kainestuspunkt.
#000010
„Lähitulevikus hakkabki asi välja nägema nii, et kui politsei saab väljakutse tänaval magavale joodikule, siis patrull sõidab kohale, fikseerib olukorra ning paigaldab joodikule peale mobiilse kainestuspunkti,“ selgitas siseminister.
#000011
„Joodik saab end sealsamas värskes õhus kaineks magada, talle pannakse kausike veega juurde ning hommikul saab ta juba rõõmsalt ja reipalt edasi liikuda. Loomulikult pannakse veekausikese alla ka trahv avaliku korra raske rikkumise eest. Mobiilne punkt korjatakse siis jälle üles ja paigutatakse järgmisele tänaval vedelejale peale,“ selgitas Helme.
#000012
„Ma juba tean, mida meedia selle kokkuhoiuprojekti kohta ütleb – et Helme on jälle hulluks läinud – tahab jätta riigi kodanikud talvel külma kätte surnuks külmuma tänavale. Ei ole läinud ma hulluks, ei ole. Kõige peale oleme me mõelnud – talvel tõstetakse nendesse kainestuspunktidesse kokku magama kaks joodikut, kes siis üksteisele seal sooja annavad,“ sõnas minister.
#000014
Küsimusele, et kust riik nii palju neid mobiilseid kainestuspunkte saab, vastas siseminister nii: „Mobiilseid kainestuspunktid muretsetakse mahajäetud taludest üle Eesti, kus vanu koerakuute vedeleb lademetes. Need saavad ilusa uue värvkatte, et nad tänavapilti ei rikuks,“ lubab minister.
#000015
No vaadake kui õnnelik ja puhanud on see avaliku korra raske rikkuja, kes on just ärganud mobiilses kainestuspunktis.
#000016
Siseministri sõnul hoiab riik sel viisil talitades aastas kokku kümneid miljoneid eurosid. Esimesed mobiilsed kainestuspunktid peaksid tänavatele ilmuma juba järgmisel aastal.
#000017
PILTUUDIS: politsei ootab Tallinna Ülikooli aktuse lõppu, et vahistada kõik hobusevargad
#000019
Hakka Lugejakirja jälgijaks Facebookis(kliki siia!) ja sa ei maga enam kunagi ühtegi head lugu maha!
#000020
Politsei: Viljandi kohaliku mammi jutt sellest, et võileib oli söödav ka peale 5 sekundit, ei vasta tõele
#000026
Vargad viisid Eluülikoolist ligi 800 euro väärtuses haruldasi Adidase dresse ja valuvelgi
#000027